La aproape un an și jumătate de la lansare, ChatGPT a creat o nouă perspectivă asupra modului în care tehnologia ne poate influența viața, pe plan profesional și pe plan personal.
Subiectul Inteligenței Artificiale a trecut de la o imagine SF îndepărtată la una de actualitate, în care această tehnologie revoluționară este la îndemâna oricui pe internet și poate fi utilizată în atât de multe feluri. Știrile legate de AI - pozitive și negative sunt aproape mereu în prim-plan în mass-media și pe rețelele de socializare.
Se știe deja că utilizarea poate cuprinde atât partea de text, cât și cea de imagine și chiar audio-video, rezultând fel de fel de simulări ale unor creații de diverse tipuri, mai mult sau mai apropiate de realitate. Cu ChatGPT poți să poți oricând o discuție, ca simplu utilizator.
În acest context, cei la pokernews.com au încercat să afle ce știe acest software AI despre poker și ce recomandări oferă în unele privințe pentru pasionații de acest joc de noroc și de abilități atât de popular.
Iată, mai jos, întrebările care au fost adresate sistemului ChatGPT într-o conversație cu editorii publicației de poker și răspunsurile pe care le-a oferit acest reprezentant celebru al AI:
Ce părere ai despre poker?
ChatGPT crede că pokerul este un joc distractiv și captivant, care poate aduce bucurie oamenilor din toate nivelurile de calificare, cu orice expertiză în domeniu. Mai mult decât atât, pokerul este considerat de AI "o modalitate grozavă de a-ți testa gândirea strategică și abilitățile de luare a deciziilor și poate fi și o activitate socială". ChatGPT știe că există diferite variante de poker, astfel că cei pasionați au întotdeauna ceva nou de învățat și de încercat.
Ce crezi că este mai bun - poker live sau poker online?
Online vs. Offline - duel tranșat oare de AI? Subiectul este unul clasic, în condițiile în care o parte din public preferă varianta clasică la masa de poker, iar alții preferă opțiunea virtuală, pe platformele de poker online. Realitatea este că cele două posibilități nu se exclud una pe alta - de exemplu, mulți pasionați de poker pe internet adoră să participe și la turnee de poker live.
"Pokerul live permite jucătorilor să interacționeze față în față, ceea ce poate adăuga un element social jocului. Pokerul online, pe de altă parte, permite jucătorilor să participe de oriunde cu o conexiune la internet, ceea ce poate fi mai convenabil. În cele din urmă, alegerea dintre pokerul live și online se reduce la preferințele personale. Unii oameni pot prefera aspectul social al pokerului live, în timp ce alții preferă confortul pokerului online", a explicat ChatGPT, dovedind că nu există o variantă mai bună și una mai puțin bună. Sau, la fel de posibil, poate AI nu a vrut să își supere interlocutorul, abordând astfel subiectul în mod politicos...
Cum devii mai bun la poker?
Această întrebare este adesea adresată de mulți entuziaști care observă că există jucători profesioniști de poker. Spre deosebire de alte jocuri care pun accent doar pe noroc, la poker ai nevoie de experiență și de abilități pentru a te impune constant între cei mai buni jucători. Pentru a-și îmbunătăți tehnica de joc, un om trebuie să exerseze cât mai mult, crede și ChatGPT. Este o modalitate eficientă de progres, dar și o oportunitate de a încerca diferite strategii și de a vedea cum funcționează acestea în situații reale de joc, mai spune reprezentantul AI.
"O altă modalitate de a îmbunătăți este să studiezi și să înveți de la jucători cu experiență. Aceasta poate include citirea de cărți sau articole despre strategia de poker, vizionarea de videoclipuri cu instrucțiuni sau alăturarea unui forum sau a unei comunități de poker unde poți discuta despre joc cu alți jucători", continuă ChatGPT. Acesta notează și importanța concentrării în joc. O minte clară și focusată pe joc poate ajuta la decizii mai bune și evitarea unor greșeli costisitoare la poker.
Oricine poate deveni un jucător profesionist de poker?
Se spune că pokerul este accesibil oricui. De altfel, există exemple ale unor jucători care au învățat pe cont propriu, chiar pe platforme de poker online, ajungând să aibă performanțe de top la turnee live.
ChatGPT spune că a juca poker profesionist necesită o combinație de îndemânare, dăruire și noroc. În plus, "este important să înțelegi profund jocul, inclusiv regulile și strategiile, și să poți lua decizii rapide și precise. Jucătorii profesioniști de poker trebuie, de asemenea, să fie capabili să-și gestioneze eficient bankroll-ul și să se ocupe de suișurile și coborâșurile jocului".
Inteligența artificială crede că a deveni un jucător profesionist de poker este o activitate provocatoare, dar potențial plină de satisfacții, fără a detalia însă cât de simplu sau de greu este un astfel de proces.
Se poate spune că ChatGPT are o perspectivă corectă asupra acestei nișe de divertisment, așadar pasionații de poker pot apela la un asemenea instrument atunci când au nevoie de a găsi eventual resurse din domeniu care să îi ajute să își îmbunătățească stilul de joc.